Diari Oficial de la Generalitat Valenciana


Sumari del DOGV 9220, del 22-11-2021 (2021/11247)

Extracte de la Resolució del 17 de novembre de 2021, de la vicerectora d'Estudiantat i Compromís Social de la Universitat Jaume I, per la qual es convoca una beca per a la col·laboració en comunicació, publicitat i relacions de l'IUDESP / Càtedra UNESCO de Filosofia per a la Pau.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11395


Data del document
:   17-11-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del 17 de novembre de 2021, de la vicerectora d'Estudiantat i Compromís Social de la Universitat Jaume I, per la qual es convoca una beca per a la col·laboració en comunicació, publicitat i relacions de l'IUDESP / Càtedra UNESCO de Filosofia per a la Pau. [2021/11216]  
BDNS (identif.): 595626.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/595626)  
  
Primer. Beneficiari  
Ser estudiant de:  
- Grau en Comunicació Audiovisual.  
- Grau en Publicitat i Relacions Públiques.  
- Grau en Periodisme.  
- Màster universitari en Estudis Internacionals de Pau, Conflictes i Desenvolupament.  
  
Segon. Finalitat  
- Conèixer les recerques de l'IUDESP i, específicament, la seua línia de Comunicació per a la Pau.  
- Relacionar-se amb professors i professores, i investigadors i investigadores que poden contribuir en la formació de l'estudiant o de l'estudianta.  
- Conèixer els projectes de recerca que es realitzen en el marc de l'IUDESP.  
- Gaudir de la possibilitat de participar en activitats de divulgació que realitza l'IUDESP i la Càtedra UNESCO de Filosofia per a la Pau, com ara els seminaris permanents de recerca i els seminaris interculturals, entre d'altres.  
- Participar en activitats socioculturals internacionals.  
- Conviure en una comunitat internacional i intercultural d'estudiantat.  
- Practicar idiomes.  
- Afavorir la seua formació acadèmica, la integració en un equip de recerca i el seu accés a un centre de recursos i a bases de dades de mitjans de comunicació.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=43956&pCategoria=4&pSubCategoria=28  
  
Quart. Dotació econòmica  
250 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 17 de novembre de 2021. La vicerectora d'Estudiantat i Compromís Social: María Inmaculada Rodríguez Moya.